Emmys: ‘Game of Thrones’ kraai koning – vir oulaas | Netwerk24
Deur AJ Opperman 23 September 2019 07:13
Van die akteurs van Game of Thrones op die verhoog op die 71ste Emmy-toekenningsgeleentheid.Foto: Chris Pizzello/Invision/AP
Die seremonie is Maandagoggend (Suid-Afrikaanse tyd) in die Microsoftteater in Los Angeles in die deelstaat Kalifornië in die VSA aangebied.
Dit was die vierde Emmy-toekenningsgeleentheid wat nie ’n aanbieder gehad nie, maar die akteur Thomas Lennon het deurlopend kommentaar gelewer.
RuPaul se program RuPaul’s Drag Race is as die beste werklikheidsreeks aangewys. Foto: Jordan Strauss/Invision/AP
Julia Garner is as beste vrouebyspeler in ’n dramareeks vir haar rol in Ozark aangewys. Dit was haar eerste Emmy-benoeming.Foto: Chris Pizzello/Invision/AP
John Oliver se program Last Week Tonight with John Oliver het twee Emmys gewen – beste verskeidenheidsgeselsprogram en beste teks van ’n verskeidenheidsprogram. Foto: Jordan Strauss/Invision/AP
Terwyl Game of Thrones die meeste benoemings ontvang het, het Peter Dinklage die beeldjie vir die beste byspeler in ’n dramareeks huis toe geneem.
Met Game of Thrones se twee pryse sowel as die tien toekennings vir skeppende kuns verlede week het die reeks sy rekord van 2015 vir die meeste benoemings in ’n enkele reeks geëwenaar.
Die Game of Thrones-aktrises Gwendoline Christie, Lena Headey, Sophie Turner en Maisie Williams is as beste vrouebyspeler benoem, maar Julia Garner het hulle vir haar rol in Ozark uitgestof. Dit was Garner se eerste benoeming.
Die akteur Jason Bateman het die toekenning vir die beste regisseur van ’n dramareeks met Ozark losgeslaan.
Phoebe Waller-Bridge met haar drie Emmy-beeldjies.Foto: Chris Pizzello/Invision/AP
Nog ’n groot wenner was die Britse reeks Fleabag wat as die beste komediereeks aangewys is.
Phoebe Waller-Bridge het met Fleabag ook die toekenning vir die beste aktrise in ’n komediereeks en die beste draaiboek van ’n komediereeks losgeslaan.
Waller-Bridge het die toekennning vir die beste aktrise in ’n komediereeks voor Julia-Louise Dreyfus opgeraap, wat dit al ses keer vir haar rol in Veep gewen het. As sy dit ’n sewende keer kon wen, sou sy die aktrise met die meeste Emmys vir toneelspel op haar kerfstok gewees het.
Chernobyl het die Emmy as beste beperkte reeks losgeslaan.
The Marvelous Mrs. Maisel het twee pryse gewen – Tony Shaloub is as die beste byspeler in ’n komediereeks aangewys en Alex Bernstein is die tweede jaar agtereenvolgens as die beste vrouebyspeler in ’n komediereeks aangewys.
Tony Shaloub is beste byspeler in ’n komediereeks vir sy rol in The Marvelous Mrs. Maisel bekroon.Foto: Jordan Strauss/Invision/AP
Daar was ook ’n geskiedkundige oomblik toe Billy Porter, die eerste swart gay akteur was wat ’n Emmy-benoeming ontvang het, en as die beste akteur in ’n dramareeks vir sy rol in Pose aangewys is.
Jodie Comer is die beste aktrise in ’n dramareeks vir haar rol in Killing Eve aangewys.
* 'n Verkorte uitsending van die Emmys begin Maandag om 21:00 op M-Net (DStv-kanaal 101).
Beste aktrise in ’n beperkte reeks of televisierolprent
Beste akteur in ’n beperkte reeks of televisierolprent
Beste verskeidenheidsreeks of geselsprogram
Beste vrouebyspeler in ’n dramareeks
Beste byspeler in ’n dramareeks
Beste vrouebyspeler in ’n komediereeks
Beste byspeler in ’n komediereeks
Beste vrouebyspeler in ’n beperkte reeks of televisierolprent
Beste byspeler in ’n beperkte reeks of televisierolprent
Aanbieder/gasheer van ’n werlikheids- of kompetisiereeks
Beste regisseur van ’n komediereeks
Harry Bradbeer, Fleabag, “Episode 1,” Prime Video (Harry Bradbeer)
Beste regisseur van ’n dramareeks
Jason Bateman, Ozark, “Reparations,”
Beste regisseur van ’n beperkte reeks of televisierolprent
Beste draaiboek van ’n komediereeks
Beste draaiboek van ’n dramareeks
Meer oor: Benoemings | Televisie | Wenners | Emmy-Televisiepryse